วันนี้คาด SET เกิด Technical rebound กรอบ 1560+/- /มุมมองของเราต่อประเด็นพ.ร.กเงินกู้เพิ่มเติม 7 แสนลบ./แนะ EPG , ASIAN
21 พฤษภาคม 2564

สิ่งที่เกิดขึ้น: มติ ครม.เห็นชอบ พ.ร.ก.กู้เงินเพิ่มเติมอีก 7 แสนล้านบาท เพื่อความยืดหยุ่นแก่รัฐบาลในการบริหารจัดการวิกฤติโควิท-19 ระลอกใหม่ หลังจากวงเงินกู้เดิมตาม พ.ร.ก. 1 ล้านล้านบาท ที่ได้มีการอนุมัติงบประมาณไปเกือบเต็มวงเงินแล้ว โดยการกู้เงินเพิ่มเติม 7 แสนล้านบาท ประกอบด้วย 3 ด้าน 1.ให้กระทรวงสาธารณสุข วงเงิน 30,000 ลบ. เพื่อการจัดหาเครื่องมือและอุปกรณ์ทางการแพทย์ ยารักษาโรคและวัคซีน 2.ให้คลังวงเงิน 400,000 ล้านบาท เพื่อช่วยเหลือหรือชดเชยให้แก่ประชาชนและผู้ประกอบการที่ได้รับผลกระทบและ 3.ให้คลังนำไปใช้เพื่อฟื้นฟูเศรษฐกิจและสังคม วงเงิน 270,000 ล้านบาท เพื่อรักษาระดับการจ้างงาน, กระตุ้นการลงทุน และการบริโภคในประเทศ
ผลกระทบต่อหนี้สาธารณะ: ทางศูนย์วิจัยกสิกรไทยคาดการณ์ว่าภายใต้สมมุติฐานที่รวมกรอบพ.ร.ก. กู้เงิน7 แสนล้านบาทแล้วโดยคาดว่าจะมีการกู้จริงประมาณครึ่งหนึ่งของวงเงินทั้งหมด ณ สิ้นปี งบประมาณ 2564 จะส่งผลให้ระดับหนี้สาธารณะรวมเพิ่มขึ้นจากระดับ 54.3% ของ GDP ณ สิ้นเดือนมี.ค. 2564 มาอยู่ที่ระดับ 58.7-59.6% ของ GDP ณ สิ้นปี 2564 ซึ่งจะเข้าใกล้ระดับเพดานหนี้สาธารณะที่ตั้งไว้ 60% ของ GDP เร็วกว่าที่เคยประเมิน จึงมีความเป็นไปได้สูงที่ภาครัฐจำเป็นต้องเตรียมขยายเพดานหนี้สาธารณะในระยะเวลาอันใกล้
ผลกระทบต่อเศรษฐกิจ: ทางศูนย์วิจัยกสิกรไทยยังประเมินลำบากว่าพ.ร.ก. กู้เงินล่าสุดนี้จะช่วยพยุงเศรษฐกิจได้ขนาดไหน โดยสถาณการณ์ความรุนแรงโควิทระลอกสามจะเป็นปัจจัยสำคัญซึ่งยังมีความไม่แน่นอนสูง ทั้งนี้ทางศูนย์วิจัยกสิกรไทยยังคงประมาณการ GDP ปีนี้ที่ 1.8%
ผลกระทบต่อทิศทางการลงทุน: จากการที่เราประเมินเป้าดัชนี SET โดยอ้างอิง Earning Yield Gap (Earning – Bond Yield) ดังนั้นถ้าอัตราผลตอบแทนพันธบัตรรัฐบาลไทยเร่งตัวสูงขึ้นมากกว่าคาดจะส่งผลกดดัน EYG ลดลงและอาจส่งผลต่อการปรับประมาณการเป้าหมายดัชนี SET  ของเราลดลงได้ อย่างไรก็ตามเราคาดว่าประเด็นการออกพ.ร.ก.กู้เงินเพิ่มเติมล่าสุดจะไม่ส่งผลต่ออัตราผลตอบแทนพันธบัตรรัฐบาลไทยปรับตัวสูงขึ้นอย่างมีนัยยะสำคัญ เนื่องจากปัจจัยที่ต้องประเมินคือความเชื่อมั่นของนักลงทุนต่อวินัยการคลังระยะยาวของรัฐบาลไทยลดลงหรือไม่ ซึ่งนักลงทุนน่าจะมองว่าเป็นการกู้เพิ่มเติมจากสถาณการณ์จำเป็นเพื่อแก้ปัญหาวิกฤติโควิทมากกว่าการขาดวินัยการคลังของไทยระยะยาว นอกจากนี้ข้อมูลในอดีตพบว่าปัจจัยสำคัญที่ส่งผลต่อแนวโน้มอัตราผลตอบแทนพันธบัตรรัฐบาลไทยมากที่สุดคือแนวโน้มอัตราผลตอบแทนพันธบัตรรัฐบาลสหรัฐฯ เนื่องจากมีค่าความสัมพันธ์เชิงบวกสูง ทั้งนี้เรามองแนวโน้มอัตราผลตอบแทนพันธบัตรรัฐบาลสหรัฐฯ ยังอยู่ในช่วงแนวโน้มขาขึ้น แต่คาดว่าจะขึ้นอย่างค่อยเป็นค่อยไปมากกว่าจากท่าทีของ Fed ที่ยืนยันจะรอดูตัวเลขเงินเฟ้อที่ไม่นับช่วงฐานต่ำปีที่แล้ว (ช่วงQ2) จึงมีความเป็นไปได้ว่าFed จะรอดูตัวเลขเงินเฟ้อในไตรมาสสามก่อนที่จะพิจารณาปรับเปลี่ยนนโยบายการเงิน
มุมมองตลาดหุ้น/กลยุทธ์การลงทุน ตลาดไร้ปัจจัยใหม่ วันนี้คาด SET เกิด Technical rebound กรอบ 1560+/- แนะ EPG , ASIAN
หุ้นแนะนำ EPG (ราคาพื้นฐาน 14 บาท) เรามีมุมมองบวกต่อทิศทางการเติบโตของบริษัทฯ และทั้งอุตสาหกรรม คาดกำไรสุทธิไตรมาส 4QFY64 จะทำจุดสูงสุดใหม่อีกไตรมาสที่ 450 ลบ. เพิ่มขึ้น 82.2% YoY และ 4.3% QoQ จากยอดขายที่โตขึ้นช่วงที่ GPM ทรงตัว อุปสงค์ของทั้ง 3 กลุ่มธุรกิจที่แข็งแกร่งช่วยให้ EPG สามารถปรับเพิ่ม ASP ขึ้น 5-10% ในเดือน เม.ย.-มิ.ย. ซึ่งจะช่วยให้ GPM ยังอยู่ในระดับสูงต่อไป ASIAN (ราคาพื้นฐาน 17 บาท) รายงานกำไรไตรมาส1 +105% YoY และคาดว่ากำไรยังแข็งแกร่งต่อเนื่องใน 2Q21 จากอุปสงค์อาหารสัตว์เลี้ยงและอาหารสัตว์ที่แข็งแกร่ง ขณะที่ค่าเงินบาทอ่อนค่าลงจะช่วยหนุนภาพรวมกำไรบริษัท
รายงานตัวเลขเศรษฐกิจ: 
วันศุกร์ เกาหลีใต้: ตัวเลขเงินเฟ้อผู้ผลิตเดือนเมษายน ญี่ปุ่น: PMI ภาคการผลิตเดือนพฤษภาคม อังกฤษ: ตัวเลขยอดค้าปลีกเดือนเมษายน ยุโรป: ตัวเลข PMI รวมและภาคผลิตและภาคบริการเดือนพฤษภาคม สหรัฐฯ:ตัวเลข PMI ภาคการผลิตเดือนพฤษภาคม